দুপুর গড়াতেই স্বস্তির বৃষ্টিতে ভিজল মহানগরী, মিলবে কী স্বস্তি?

কলকাতা: আবহাওয়া অফিসের পূর্বাভাসকে সত্যি করেই বৃহস্পতিবার দুপুর গড়াতেই স্বস্তির বৃষ্টিতে (Forecast Comes True Rain) ভিজল কলকাতা থেকে জেলা। চৈত্রের শেষে চাঁদিফাটা গরমে নাজেহার বঙ্গবাসী। তার উপর এদিন ওয়াকফ ও চাকরিহারাদের বিক্ষোভ মিছিলে শহরের উত্তাপ আরও বেড়েছিল। দুপুর গড়াতেই বৃষ্টিতে ভিজল শহরের রাজপথ। এই ছিঁটেফোঁটা বৃষ্টিতে স্বস্তি কতোটা মিলল সে নিয়ে অবশ্য প্রশ্ন থেকে যাচ্ছে।

সকাল থেকে মেঘলা ছিল আকাশ। রোদ উঠলেও বেলা বাড়ার সঙ্গে আকাশ ঘন কালো মেঘে ঢাকে। দুপুর হতেই দু-একফোঁটা বৃষ্টি যেই না পড়তে শুরু করেছে, খুশিতে আত্মহারা সকলে। সঙ্গেই ঝোড়ো হাওয়ার দাপট। দীর্ঘদিন পরে বৃষ্টি (Rain Brings Relief to Kolkata) হওয়ায় কিছুটা স্বস্তি নেমেছে জনজীবনে। তবে, বৃষ্টির পরিমাণ খুব বেশি ছিল না ফলে তাপমাত্রায় খুব একটা হেরফের হল না। হাওয়া অফিস জানিয়েছে, বৃহস্পতিবার থেকে পুরুলিয়া, বীরভূম, দুই বর্ধমান, ঝাড়গ্রাম, পশ্চিম মেদিনীপুর ও মুর্শিদাবাদে হালকা থেকে মাঝারি বৃষ্টি হতে পারে। অন্যান্য জেলায় বৃষ্টি হবে বলে কলকাতা ও পার্শ্ববর্তী এলাকায় সন্ধে থেকে হালকা ঠান্ডা হাওয়া বইবে। কলকাতার কিছু জায়গায় বৃষ্টি হয়েছে এদিন। তবে বেশিক্ষণ স্থায়ী হয়নি এই বৃষ্টি। তবে আবহাওয়ার পূর্বাভাসে আগেই বলা হয়েছিল কলকাতার (Kolkata Rain) কিছু জায়গায় বিক্ষিপ্তভাবে বৃষ্টি হবে। এদিকে চলতি বছর গড়ে ৪০ ডিগ্রির বেশি তাপমাত্রা থাকতে পারে বাংলায়। কলকাতায় ৪৫ ডিগ্রি হওয়ার সম্ভাবনাও প্রবল।

আরও পড়ুন: চাকরিহারাদের সঙ্গে কী কথা বললেন অভিজিৎ গাঙ্গুলি?

উত্তরবঙ্গেও সপ্তাহান্তে বৃষ্টির সম্ভাবনা বাড়বে সেখানে। বৃহস্পতিবার সকাল থেকেই উত্তর দিনাজপুরে আকাশ কালো মেঘে ঢেকে যায়। সেখানেও বজ্রবিদ্যুৎ সহ বৃষ্টি হয়েছে। সকাল থেকে উত্তরের জেলা গুলিতে হালকা থেকে মাঝারি বৃষ্টি হয়েছে বলে খবর। দার্জিলিং, কালিম্পং, আলিপুরদুয়ার, জলপাইগুড়ি ও কোচবিহারে বৃষ্টির সম্ভাবনা বেশি থাকছে। বজ্রবিদ্যুৎ-সহ ৩০ থেকে ৪০ কিলোমিটার গতিবেগে দমকা হাওয়া বইতে পারে।

অন্য খবর দেখুন